《延祐元年五月重祀茅山瑞鹤诗二首 其二》
元代·吴全节

图写丹青上九天，秋风百鹤驻山前。谁知六辔重来日，又见排空十二仙。

作者简介：（1269—1350）饶州安仁人，字成季，号闲闲，又号看云道人。年十三学道于龙虎山。尝从大宗师张留孙至大都见世祖。成宗大德末授玄教嗣师。英宗至治间，留孙卒，授玄教大宗师、崇文弘道玄德真人，总摄江淮、荆襄等处道教，知集贤院道教事。工草书。有《看云集》。